

VLADA REPUBLIKE HRVATSKE

Zagreb, 17. rujna 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad humanitarnom akcijom „Terry Fox Run“  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2024. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad humanitarnom akcijom „Terry Fox Run“, sukladno zamolbi organizatora humanitarne akcije, tvrtke MPG d.o.o., Veleposlanstva Kanade u Republici Hrvatskoj te Hrvatske lige protiv raka.

 2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Ove godine obilježava se 25. godišnjica održavanja humanitarne trke Terry Fox u Republici Hrvatskoj.

Nakon teške dijagnoze osteosarkoma i amputacije noge u dobi od 18 godina, kanadski sportaš Terry Fox započeo je Maraton nade 12. travnja 1980., trčeći diljem Kanade kako bi prikupio novac za istraživanje raka. Pretrčao je 5,300 kilometara tijekom 143 dana prije nego što se rak vratio prisilivši ga da prestane trčati 1. rujna 1980. Terry je umro 28. lipnja 1981., ali Maraton nade nastavlja se svake godine u njegovo ime, prešavši granice Kanade te je kao globalni pokret do danas prikupio više od 850 milijuna dolara za istraživanje raka.

Trku je u Republici Hrvatskoj pokrenulo veleposlanstvo Kanade u suradnji s glavnim organizatorom, tvrtkom MPG te Hrvatskom ligom za borbu protiv raka, Zagrebačkim holdingom, hotelom Esplanade Zagreb i agencijom XOXO.

Sredstva prikupljena tijekom ovogodišnje trke ponovno se doniraju Dječjoj bolnici Zagreb, Odjelu onkologije i hematologije „dr. Mladen Čepulić“, za potrebe liječenja najmlađih onkoloških pacijenata.

Predlaže se da Vlada Republike Hrvatske preuzme pokroviteljstvo, uzevši u obzir važnost cilja navedene humanitarne akcije i činjenice da se ove godine obilježava 25 godina održavanja ove humanitarne akcije u Republici Hrvatskoj.